L'Eliana se suma al Dia Internacional de la Dona i la Xiqueta en la Ciència
11 de febrer de 2023

L'Ajuntament de l'Eliana se suma hui, 11 de febrer, al Dia Internacional de la Dona i la Xiqueta en la Ciència amb una campanya de sensibilització dirigida a centres educatius i ciutadania en general, amb la finalitat de visibilitzar i incentivar la presència de xiquetes i joves en carreres STEM (Ciència, Tecnologia, Enginyeria i Matemàtiques).

Les dones suposen el 55,2% de l'alumnat matriculat en estudis de grau de 1r i 2n cicle, encara que la distribució en funció de l'àmbit d'estudi és molt desigual. Mentre que en Educació, Salut i Serveis Socials el percentatge de dones supera el 70%, en Ciències no supera el 49,1%, en Enginyeria, Indústria i Construcció no aconsegueix el 30% i en Informàtica només representa el 12,9%.

Els estereotips i rols de gènere condicionen des de la infància les eleccions personals, inclosos els camins professionals.